ปฐมพงษ์ เกษรศุกร์

พลเอก ปฐมพงษ์ เกษรศุกร์ อดีตประธานที่ปรึกษากองบัญชาการกองทัพไทย
และที่ปรึกษาด้านการรักษาความปลอดภัยของพันธมิตรประชาชนเพื่อประชาธิปไตยในการชุมนุมเมื่อปี พ.ศ. 2551  ปัจจุบันเป็นประธานและผู้ก่อตั้งองค์กรอุณาโลม

ประวัติ
เกิดเมื่อวันที่ 1 ธันวาคม พ.ศ. 2490 ที่ อำเภอวิเศษชัยชาญ จังหวัดอ่างทอง 
มีชื่อเล่นว่า "แป๊ะ" จึงถูกสื่อมวลชนเรียกว่า "บิ๊กแป๊ะ"
เป็นบุตรชายของพลโท ยุทธศิลป์ เกษรศุกร์  อดีตผู้บังคับการกรม สังกัดกองพลเสือดำ ในช่วงสงครามเวียดนาม กับ นางมาลี เกษรศุกร์
พี่ชายชื่อ นาวาอากาศตรี พงษ์ณรงค์ เกษรศุกร์ อดีตนักบินเอฟ 5 เอ ที่เสียชีวิตจากการถูกผู้ก่อการร้ายคอมมิวนิสต์ (ผกค.) ยิงตกที่เขาค้อ เมื่อปี พ.ศ. 2519

การศึกษา
จบจากโรงเรียนโยธินบูรณะ 
โรงเรียนเตรียมทหารรุ่นที่ 7 (ด้วยการสอบเข้าได้เป็นที่หนึ่ง) 
โรงเรียนนายร้อยพระจุลจอมเกล้า (จปร.) รุ่นที่ 18 หลักสูตรทหารราบและกระโดดร่มที่สหรัฐอเมริกา 
ปริญญาโทรัฐศาสตร์มหาบัณฑิต มหาวิทยาลัยเอมมอรี (เมืองแอตแลนตา รัฐจอร์เจีย สหรัฐอเมริกา) 
โรงเรียนเสนาธิการทหารบก ชุดที่ 49 และวิทยาลัยป้องกันราชอาณาจักร (วปรอ.) รุ่นที่ 38

รับราชการ
เริ่มรับราชการที่กรมผสมที่ 31 (ร.31 รอ) โรงเรียนนายร้อยพระจุลจอมเกล้า เรื่อยมาจนถึงรองเสนาธิการทหารบก ในด้านวิชาการเป็นผู้บัญชาการสถาบันวิชาการป้องกันประเทศ
ประธานคณะกรรมาธิการวิสามัญพิจารณาศึกษาสิทธิประโยชน์ของกำลังพลในกองทัพเรือ
ก่อนจะเกษียณอายุราชการในตำแหน่งประธานที่ปรึกษากองบัญชาการกองทัพไทย

รับราชการครั้งแรกที่ กรมผสมที่ ๓๑ (ร.๓๑ รอ.)
รร.จปร.
ฝสธ.รมว.กห.
ลก.ทบ.
รอง มทภ.๓
ผช.เสธ.ทบ.ฝขว.
รอง เสธ.ทบ. (๑)

หลังการรัฐประหารในปี พ.ศ. 2549 ได้รับแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.)

การเมืองภาคประชาชน
ในช่วงวิกฤตการณ์การเมืองในประเทศไทย พ.ศ. 2548-2551 พล.อ.ปฐมพงษ์เป็นผู้ที่นำนายทหารให้การคุ้มครอง นายสุนัย มโนมัยอุดม อดีตอธิบดีกรมสอบสวนคดีพิเศษ (ดีเอสไอ) จากสนามบินสุวรรณภูมิ
ขณะเดินทางกลับจากต่างประเทศ ให้รอดพ้นจากการจับกุมของตำรวจตามหมายจับที่ภายหลังศาลตัดสินว่า เป็นหมายจับที่มิชอบด้วยกฎหมาย
จากนั้นได้แต่งเครื่องแบบเต็มยศขึ้นเวทีของพันธมิตรประชาชนเพื่อประชาธิปไตยหลายครั้ง พร้อมได้แสดงจุดยืนว่าอยู่ข้างพันธมิตรฯ ในเหตุการณ์การสลายการชุมนุมหน้าอาคารรัฐสภา 7 ตุลาคม พ.ศ. 2551 
พล.อ.ปฐมพงษ์ ซึ่งเกษียณอายุราชการแล้วมีบทบาทเป็นผู้เจรจากับผู้บังคับบัญชาตำรวจก่อนจะมีเหตุการณ์ และถูกผลักจนได้รับบาดเจ็บรักษาตัวที่โรงพยาบาลด้วย

ปัจจุบัน พล.อ.ปฐมพงษ์ เป็นประธานและผู้ก่อตั้งองค์กรอุณาโลม ซึ่งเป็นองค์กรอิสระทำหน้าที่ปลูกฝังอุดมการณ์รักชาติ ศาสนา พระมหากษัตริย์ และให้ข้อเสนอแนะรัฐบาลด้านการทหารและการพัฒนากองทัพ

วิกฤตการณ์การเมืองไทย พ.ศ. 2556–2557 

 14 พฤษภาคม 2557 จากวิกฤตการณ์การเมืองไทย พ.ศ. 2556–2557 ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย ปฐมพงษ์ เกษรศุกร์ เป็นผู้ต้องหาหมายเลขที่ 31

ชีวิตส่วนตัว
พล.อ.ปฐมพงษ์ เคยผ่านการสมรสมาก่อนกับภริยาเก่า มีบุตรด้วยกันหนึ่งคน ก่อนจะหย่าร้างกันไป โดยในปัจจุบัน พล.อ.ปฐมพงศ์ สมรสกับ คุณหญิงสุพัตรา มาศดิตถ์ อดีตรัฐมนตรีประจำสำนักนายกรัฐมนตรี โดยที่ไม่มีบุตรด้วยกัน

เครื่องราชอิสริยาภรณ์

อ้างอิง 

 กลุ่มคนจุดตะเกียง
 พลเอกปฐมพงษ์

ชาวไทยเชื้อสายจีน
ทหารบกชาวไทย
บุคคลจากอำเภอวิเศษชัยชาญ
พันธมิตรประชาชนเพื่อประชาธิปไตย
บุคคลจากวิทยาลัยป้องกันราชอาณาจักร
สมาชิกสภานิติบัญญัติแห่งชาติ
การเมืองภาคประชาชน
คู่สมรสของนักการเมืองไทย
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
องค์การพิทักษ์สยาม
บุคคลจากโรงเรียนโยธินบูรณะ